rejauldu/bengali-wikipedia huggingface dataset:
প্রকাশ কর্মকার (১৯৩৩ - ২০১৪) কলকাতা তথা পশ্চিমবঙ্গ-এর  একজন বিশিষ্ট ভারতীয় শিল্পী ছিলেন। তাঁর কাজ ন্যাশনাল গ্যালারি অফ মডার্ন আর্ট, নিউ দিল্লি সহ ভারতজুড়ে বেশ কয়েকটি জাদুঘর এবং গ্যালারির স্থায়ী সংগ্রহে রয়েছে এবং তিনি অসংখ্য পুরস্কারের প্রাপক। কর্মকার তাঁর 'ল্যান্ডস্কেপ' এবং 'ন্যুড' ভিত্তিক শিল্পের জন্য সবচেয়ে বেশি পরিচিত, যেগুলি সাধারণত সাহসী লাইন এবং জটিল টেক্সচার সহ প্রাণবন্ত রঙে আঁকা হয়। তাঁর চিত্রকর্মগুলি ধর্মের রেফারেন্স ছাড়াই প্রকৃতি (সুশৃঙ্খল এবং বিশৃঙ্খল উভয়), জীবন (গ্রামীণ এবং শহুরে উভয়), এবং ফর্ম (নরম থেকে তীক্ষ্ণ) সম্পর্কে তাঁর উপলব্ধি এবং ব্যাখ্যা প্রতিফলিত করে। সোসাইটি অফ কনটেম্পোরারি আর্টিস্ট, কলকাতা, ১৯৬১ এবং কলকাতা পেইন্টার্স গ্রুপের প্রতিষ্ঠাতা সদস্য, তিনি ১৯৫৭ থেকে ১৯৯৯ সালের মধ্যে দশটিরও বেশি মর্যাদাপূর্ণ পুরস্কার পেয়েছেন, যার মধ্যে ১৯৬৮ সালে ললিত কলা একাডেমি জাতীয় পুরস্কার এবং ১৯৯৯ সালে অবনীন্দ্র পুরস্কার রয়েছে। ২০১৪ সালের ২৪ ফেব্রুয়ারিতে এই খ্যাতনামা শিল্পী প্রয়াত হন।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:কলকাতার শিল্পী বিষয়শ্রেণী:পশ্চিমবঙ্গের চিত্রশিল্পী
ভিক্টোরিয়া স্পোর্টিং ক্লাব বাংলাদেশি ঘরোয়া ক্রিকেট লিগের একটি দল।  ইতিহাস ব্রিটিশ রানী ভিক্টোরিয়ার নামানুসারে ক্লাবটির নামকরণ করা হয়। দলটি ঢাকা প্রিমিয়ার লিগ লিস্ট এ মর্যাদা পাবার আগে এই টুর্নামেন্টে চারবার শিরোপা জিতেছিল।  লিস্ট এ রেকর্ড ২০১৩-১৪: ৯ ম্যাচে ৪ জয়, অষ্টম। ২০১৪-১৫: ১১ ম্যাচে ৭ জয়, সপ্তম। ২০১৫-১৬: ১৬ ম্যাচে ৯ জয়, চতুর্থ। ২০১৬-১৭: ১৩ ম্যাচে ২ জয়, একাদশ, রেলিগেটেড।  তথ্যসূত্র  বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
বুরেওয়ালা (), (), পাকিস্তানের পাঞ্জাবের ভেহারী জেলার একটি শহর। বুরেওয়ালা শহরটি বুরেওয়ালা তহসিল সদর দফতর, যেটি জেলা প্রশাসনের প্রশাসনিক উপবিভাগ হিসেবে কাজ করে থাকে।Tehsils & Unions in the District of Vehari – Government of Pakistan website, National Reconstruction Bureau, archived on 5 August 2012, Retrieved 29 September 2017 এটি ৩০°১০'০এন ৭২°৩৯'০ই দ্রাঘিমাংশে অবস্থিত এবং এটির উচ্চতা প্রায় ১৩৩ মিটার (৪৯ ফুট) এ অবস্থান করছে।Location of Burewala – Falling Rain Genomics website, Retrieved 29 September 2017 পাকিস্তানের ১৯৯৮ সালের আদমশুমারীর হিসাব অনুযায়ী, বুরেওয়ালার জনসংখ্যা ছিল প্রায় ১৫০,০০০ জন এর মত।Burewala Travel Guide and City History , world66.com website, Published 28 December 2006, Retrieved 29 September 2017 ২০০০ সাল পর্যন্ত, জনসংখ্যা দিক থেকে এটি পাকিস্তানের ৩১তম বৃহত্তম শহর হিসেবে পরিচিত। বুরেওয়াল এর ডাক কোড হচ্ছে ৬১০০১।  তথ্যসূত্র  বহিঃসংযোগ Burewala News Online  Burewala News Online Urdu Page   বিষয়শ্রেণী:পাকিস্তানের শহর বিষয়শ্রেণী:পাঞ্জাব, পাকিস্তানের জনবহুল স্থান
হুলিও সেসার এনকিসো এস্পিনোলা (; জন্ম: ২৩ জানুয়ারি ২০০৪; হুলিও এনকিসো নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রাইটন অ্যান্ড হোভ আলবিয়ন এবং প্যারাগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, এনকিসো প্যারাগুয়ে অনূর্ধ্ব-১৫ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০২১ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ১৭ ম্যাচে ১টি গোল করেছেন।  প্রারম্ভিক জীবন হুলিও সেসার এনকিসো এস্পিনোলা ২০০৪ সালের ২৩শে জানুয়ারি তারিখে প্যারাগুয়ের কাগুয়াসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এনকিসো প্যারাগুয়ে অনূর্ধ্ব-১৫ এবং প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০১৯ সালে তিনি প্যারাগুয়ে অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। এনকিসো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল প্যারাগুয়ে  ২০২১  ২  ০ ২০২২  ৭  ০ ২০২৩  ২  ০ ২০২৪  ৬  ১ সর্বমোট  ১৭  ১  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ক্লাব লিবের্তাদের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইপ্সউইচ টাউন ফুটবল ক্লাবের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০২৪ কোপা আমেরিকার খেলোয়াড়
আইজ ওয়াইড শাট হল স্ট্যানলি কুবরিক পরিচালিত ও প্রযোজিত ১৯৯৯ সালের যৌনউত্তেজক মনস্তাত্ত্বিক নাট্য চলচ্চিত্র। আর্থার শ্নিৎজলারের ১৯২৬ সালের ট্রাউমনোভেলে উপন্যাসিকা অবলম্বনে এই চলচ্চিত্রের চিত্রনাট্য রচনা করেছেন কুবরিক ও ফ্রেডরিক রাফায়েল। গল্পটির পটভূমিত বিংশ শতাব্দীর প্রারমের ভিয়েনা শহর থেকে ১৯৯০-এর দশকের নিউ ইয়র্ক সিটিতে পরিবর্তিত করা হয়। চলচ্চিত্রে ডক্টর বিল হারফোর্ড তার স্ত্রী অ্যালিস যখন এক বছর পূর্বে একটি সম্পর্কে জড়ানোর পরিকল্পনার কথা জানান তখন আশ্চর্য হন। তিনি রাত্রিকালীন এক রোমাঞ্চকর সফরে বের হন এবং এই সময়ে তিনি একটি বেনামি সংঘের মুখোশ পরিহিত ব্যক্তিদের সমবেত যৌনক্রিয়ার স্থলে অনুপ্রবেশ করেন।  ওয়ার্নার ব্রস. পিকচার্সকে চূড়ান্ত চলচ্চিত্রটি দেখানোর ছয়দিন পর কুবরিক মারা যান। ফলে এটি কুবরিকের পরিচালিত সর্বশেষ চলচ্চিত্র। মার্কিন যুক্তরাষ্ট্রে প্রেক্ষাগৃহে আর রেটিং পাওয়ার জন্য ওয়ার্নার ব্রস. কয়েকটি যৌন উত্তেজক দৃশ্য পরিবর্তন করে। এই সংস্করণটি ১৯৯৯ সালের ১৬ই জুলাই মুক্তি দেওয়া হয়, এবং চলচ্চিত্রটি সমালোচকদের নিকট থেকে মাঝারি মানের ইতিবাচক সাড়া পায়। চলচ্চিত্রটি বিশ্বব্যাপী বক্স অফিসে প্রায় ৳১৬২ মিলিয়ন আয় করে।   কুশীলব   টম ক্রুজ - ডক্টর উইলিয়াম "বিল" হারফোর্ড  নিকোল কিডম্যান - অ্যালিস হারফোর্ড  সিডনি পোলাক - ভিক্টর জিগলার  টড ফিল্ড - নিক নাইটিঙ্গেল  ম্যারি রিচার্ডসন - ম্যারিয়ন নাথানসন  স্কাই দ্যু মন্ত - স্যান্দর জাভোস্ট  রেড সের্বেৎজিয়া - মিস্টার মিলিশ  টমাস ফিবসন - কার্ল  ভিনেসা শ - ডোমিনো  ফে মাস্টারসন - স্যালি  অ্যালান কামিং - হোটেল ডেস্কের কেরানি  লিলি সোবিয়েস্কি - মিলিশের কন্যা  লিওন ভিটালি - রেড ক্লোক  জুলিয়েন ডেভিস - অ্যামান্ডা "ম্যান্ডি" কুরান  ম্যাডিসন এজিনটন - হেলেনা হারফোর্ড  অ্যাবিগেইল গুড - রহস্যময় নারী   তথ্যসূত্র    বহিঃসংযোগ              বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের রহস্য চলচ্চিত্র বিষয়শ্রেণী:১৯৯০-এর দশকের আদিরসাত্মক নাট্য চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ রহস্য চলচ্চিত্র বিষয়শ্রেণী:ব্রিটিশ রোমহর্ষক নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:মার্কিন আদিরসাত্মক নাট্য চলচ্চিত্র বিষয়শ্রেণী:স্ট্যানলি কুবরিক পরিচালিত চলচ্চিত্র বিষয়শ্রেণী:স্ট্যানলি কুবরিক প্রযোজিত চলচ্চিত্র বিষয়শ্রেণী:স্ট্যানলি কুবরিকের চিত্রনাট্য বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:নরফোকে ধারণকৃত চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:বেডফোর্ডশায়ারে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:সাফোকে ধারণকৃত চলচ্চিত্র বিষয়শ্রেণী:হার্টফোর্ডশায়ারে ধারণকৃত চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:আদিরসাত্মক রহস্য চলচ্চিত্র বিষয়শ্রেণী:চলচ্চিত্রে অশ্লীলতা বিতর্ক বিষয়শ্রেণী:বিবাচনকৃত চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন আদিরসাত্মক থ্রিলার চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র
রিচার্ড জেমস (জন্ম ৯ মার্চ ১৯৫৬) একজন অস্ট্রেলীয় শিক্ষাবিদ এবং প্রাক্তন স্প্রিন্টার যিনি প্রধানত ১০০ মিটারে প্রতিদ্বন্দ্বিতা করেছিলেন।  তিনি একজন অস্ট্রেলিয়ান জুনিয়র ১০০ মিটার চ্যাম্পিয়ন ছিলেন এবং ১৯৭৯ সালে বিশ্বকাপে অস্ট্রেলিয়ার প্রতিনিধিত্ব করেছিলেন যেখানে তিনি ১০০ মিটারে ৬ষ্ঠ এবং ৪ × ১০০ মিটার রিলেতে ৭ম স্থান অর্জন করেছিলেন। ১৯৮০ সালে তিনি অস্ট্রেলীয় ১০০ মিটার শিরোপা জিতেছিলেন।   উচ্চ শিক্ষা গবেষণার ক্ষেত্রে তিনি একজন বিশিষ্ট অস্ট্রেলীয় শিক্ষাবিদ। তিনি মেলবোর্ন ইউনিভার্সিটিতে উচ্চ শিক্ষার একটি পদে অধিষ্ঠিত এবং প্রো-ভাইস-চ্যান্সেলর (একাডেমিক) এবং মেলবোর্ন সেন্টার ফর দ্য স্টাডি অফ হায়ার এডুকেশনের পরিচালক। University profile   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ স্প্রিন্টার
দক্ষিণ অস্ট্রেলিয়া (, সংক্ষেপে SA) হলো অস্ট্রেলিয়ার দক্ষিণের মধ্যাঞ্চল নিয়ে গঠিত বিস্তৃত একটি অঙ্গরাজ্য। অস্ট্রেলিয়ার যেসব অঞ্চল ঊষর বা অনুর্বর ভূমি নিয়ে গঠিত তার অনেকাংশ এ অঞ্চলে অবস্থিত। মোট ৯৮৩,৪৮২ বর্গ কি.মি. (৩৭৯,৭২৫ বর্গ মাইল) আয়তনের এই অঙ্গরাজ্যটি অস্ট্রেলিয়ার অঙ্গরাজ্য ও অঞ্চলগুলোর মধ্যে চতুর্থ বৃহত্তম অঙ্গরাজ্য। এ অঙ্গরাজ্যে বসবাসকারী মোট জনসংখ্যার পরিমাণ ১.৭ মিলিয়ন। দেশটির অন্যান্য অঙ্গরাজ্যের তুলনায় এ অঙ্গরাজ্যে বেশিরভাগ লোকজন কেন্দ্রীয় অঞ্চলে বসবাস করে। সাউথ অস্ট্রেলিয়া অঙ্গরাজ্যের ৭৫ শতাংশের বেশি লোকজন এর রাজধানী অ্যাডিলেড এবং এর পার্শ্ববর্তী এলাকায় বসবাস করে। অন্যান্য কেন্দ্রীয় অঞ্চলে বসবাসকারী লোকসংখ্যার পরিমাণ তুলনামূলকভাবে কম। অস্ট্রেলিয়ার অন্যান্য সবকয়টি অঙ্গরাজ্যের সীমান্তগুলোর সাথে এর সংযোগ রয়েছে।  ব্যুৎপত্তি  ইতিহাস  প্রশাসনিক কার্যক্রম  পরিবেশ ও প্রকৃতি  শিক্ষাব্যাবস্থা  জলবায়ু  সংস্কৃতি  যোগাযোগব্যাবস্থা  অর্থনৈতিক গুরুত্ব  অন্যান্য  তথ্যসূত্র  বিষয়শ্রেণী:অস্ট্রেলিয়ার অঙ্গরাজ্য
১৮৮২ গ্রেগরীয় বর্ষপঞ্জীর একটি সাধারণ বছর।   জন্ম   জানুয়ারি - মার্চ   ২৫ জানুয়ারি - ভার্জিনিয়া উল্‌ফ, ইংরেজ লেখিকা। (মৃ. ১৯৪১)  ৩০ জানুয়ারি - ফ্রাঙ্কলিন ডি. রুজভেল্ট, মার্কিন যুক্তরাষ্ট্রের ৩২তম রাষ্ট্রপতি।  (মৃ. ১৯৪৫)  ২ ফেব্রুয়ারি - জেমস জয়েস - আইরিশ লেখিক। (মৃ. ১৯৪১)  ১১ ফেব্রুয়ারি - সত্যেন্দ্রনাথ দত্ত - বাঙালি কবি। (মৃ. ১৯২২)  এপ্রিল - জুন  ৯ এপ্রিল - শেখ ফজলল করিম, বাঙালি সাহিত্যিক। (মৃ. ১৯৩৬)  ১৭ এপ্রিল - রবার্ট মরিসন ম্যাকাইভার, স্কটীয় বংশোদ্ভূত মার্কিন সমাজবিজ্ঞানী। (মৃ. ১৯৭০)  ২১ এপ্রিল - পার্সি উইলিয়াম্‌স ব্রিজম্যান, মার্কিন পদার্থবিদ, নোবেল পুরস্কার বিজয়ী। (মৃ. ১৯৬১)  ১৬ জুন - মোহাম্মদ মোসাদ্দেক, ইরানীয় রাজনীতিবিদ। (মৃ. ১৯৬৭)  ১৭ জুন - ইগর স্ট্রাভিনস্কি, রুশ সঙ্গীতজ্ঞ। (মৃ. ১৯৭১)   জুলাই - সেপ্টেম্বর   ১ জুলাই - বিধানচন্দ্র রায়, পশ্চিমবঙ্গের দ্বিতীয় মুখ্যমন্ত্রী। (মৃ. ১৯৬২)  ২ জুলাই - ভিসিতাসিওন পাদিল্লা, হন্ডুরীয় প্রমিলা শিক্ষাবিদ ও নারীবাদী কর্মী। (মৃ. ১৯৬০)  ২৬ আগস্ট - জেমস ফ্রাংক, জার্মান পদার্থবিদ, নোবেল পুরস্কার বিজয়ী। (মৃ. ১৯৬৪)  ৩ সেপ্টেম্বর - জনি ডগলাস, ইংরেজ আন্তর্জাতিক ক্রিকেটার। (মৃ. ১৯৩০)  অক্টোবর - ডিসেম্বর  ৫ অক্টোবর - রবার্ট এইচ গডার্ড, মার্কিন অধ্যাপক ও বিজ্ঞানী। (মৃ. ১৯৪৫)  ৬ ডিসেম্বর - ওয়ারেন বার্ডসলি, অস্ট্রেলীয় ক্রিকেটার। (মৃ. ১৯৫৪)  ৩ ডিসেম্বর - নন্দলাল বসু, বাঙালি চিত্রশিল্পী। (মৃ. ১৯৬৬)  ১১ ডিসেম্বর - মাক্স বর্ন, পোলীয়-জার্মান গণিতবিদ ও তাত্ত্বিক পদার্থবিজ্ঞানী, নোবেল পুরস্কার বিজয়ী। (মৃ. ১৯৭০)  ১৬ ডিসেম্বর - জ্যাক হবস, ইংরেজ ক্রিকেটার। (মৃ. ১৯৬৩)  ২৮ ডিসেম্বর - আর্থার স্ট্যানলি এডিংটন, জ্যোতিঃপদার্থবিদ। (মৃ. ১৯৪৪)   মৃত্যু   জানুয়ারি - মার্চ   এপ্রিল - জুন  ১৯ এপ্রিল - চার্লস ডারউইন, ইংরেজ জীববিজ্ঞানী। (জ. ১৮০৯)  ২৭ এপ্রিল - রালফ ওয়াল্ডো এমারসন, মার্কিন সাহিত্যিক। (জ. ১৮০৩)  জুলাই - সেপ্টেম্বর   ২৩ সেপ্টেম্বর - ফ্রেডরিখ ভোলার, জার্মান রসায়নবিদ। (জ. ১৮০০)  অক্টোবর - ডিসেম্বর  বিষয়শ্রেণী:১৮৮২
বেনিনে ইসলাম খ্রিস্টধর্মের পর দ্বিতীয় বৃহত্তম ধর্ম। পিউ রিসার্চ সেন্টারের তথ্যমতে, বেনিনে প্রায় ৩১,৪১,৩১৯ জন মুসলমান বসবাস করেন। বেনিন সরকারের ২০১৩ সালের অনুমান অনুসারে, বেনিনের মোট জনসংখ্যার ২৭.৭% মুসলিম, ২৫.৫% রোমান ক্যাথলিক, ১৩.৫% প্রোটেস্ট্যান্ট, ১১.৬% ভোডুন, ৯.৫%  অন্যান্য খ্রিস্টান সম্প্রদায়ের এবং ১২.২% অন্য বা কোনটিই নয়।International Religious Freedom Report 2007: Benin. United States Bureau of Democracy, Human Rights and Labor (September 14, 2007). This article incorporates text from this source, which is in the public domain. মুসলমানরা সাধারণত দেশটির  উত্তর ও দক্ষিণ-পূর্ব অঞ্চলে এবং খ্রিস্টানরা দক্ষিণে, বিশেষ করে অর্থনৈতিক রাজধানী কোতোনুতে বসবাস করে।   ইতিহাস  বেনিনে ইসলামের আগমন ঘটে সোনহাই সাম্রাজের আমলে। এটি এমন একটি রাজ্য ছিল, যা পশ্চিম সাহেলে (সুদান) ১৫ ও ১৬ শতকে আধিপত্য বিস্তার করেছিল। এটি আফ্রিকীয় ইতিহাসের বৃহত্তম রাষ্ট্রগুলির একটি ছিল। তৎকালীন বেনিন সোনহাই সাম্রাজের ডেন্ডি প্রদেশের অন্তর্ভুক্ত ছিল। তখন বেনিনের অধিকাংশ জনগণ ইসলাম ধর্মের অনুসারী ছিল। বেনিনে ইসলাম প্রচারে হাউসা ব্যবসায়ীদেরও অনেক অবদান ছিল। ১৬ শতকের শেষে সোনহাই সাম্রাজ্য দুর্বল হয়ে গেলে আশেপাশে রাজ্যগুলি সাম্রাজ্যের বিভিন্ন অঞ্চল দখল করে নেয়। তারপর থেকে বেনিনে মুসলমানদের সংখ্যা কমতে থাকে। এরপর ইউরোপীয় উপনিবেশিক আমলে ১৬৮০ সালে খ্রিস্টধর্ম প্রথম বেনিনে পৌঁছয়। তখন ফরাসি মিশনারি দলগুলি এই অঞ্চলে খ্রিস্টধর্মে ব্যাপক ধর্মান্তর ঘটায়।  ফলে অধিকাংশ লোক খ্রিস্টধর্ম গ্রহণ করে।  বর্তমান বেনিনের প্রায় সব মুসলমান ইসলামের সুন্নি মালিকি শাখাকে মেনে চলে।  অল্প সংখ্যক শিয়া মুসলিম আছে এবং তারা মূলত মধ্যপ্রাচ্যের প্রবাসী।  বেনিনে শিয়া জনসংখ্যা মোট মুসলিম জনসংখ্যার ১% থেকে ১২% এর মধ্যে অনুমান করা হয়। তবে পিউ ফোরামের মতে, এটি এক শতাংশেরও কম। বেনিন আহমদিয়া মুসলিম সম্প্রদায়েরও কিছুসংখ্যক অনুসারী রয়েছে। তবে অনেক নামমাত্র মুসলমানও ঐতিহ্যবাহী স্থানীয় ধর্মীয় বিশ্বাস পালন করে।থাম্ব|বেনিনে মুসলমানদের বণ্টন (২০১৩)  বেনিনের বারোটি বিভাগের মধ্যে তিনটিতে মুসলিমরা সংখ্যাগরিষ্ঠ : আলিবোরি (৮১.৩%), ডোঙ্গা (৭৭.৯%) ও বোরগো (৬৯.৮%)। বেনিনে মুসলমানদের সবচেয়ে কম অংশটুকু বাস করে কুফু প্রদেশে। কারণ সেখানে  মুসলমানরা মোট জনসংখ্যার ১% এরও কম।   ধর্মীয় স্বাধীনতা   বেনিনে সংবিধান ধর্মীয় স্বাধীনতা প্রদান করে এবং সরকার কার্যক্ষেত্রে সাধারণত এই অধিকারকে সম্মান করে।International Religious Freedom Report 2007: Benin. United States Bureau of Democracy, Human Rights and Labor (September 14, 2007). This article incorporates text from this source, which is in the public domain.  ১৯৭২ সালে বেনিনে একটি মার্ক্সবাদী সরকার ক্ষমতায় আসে। তখন ধর্মীয় ব্যাপারে বেশ কিছু বিধিনিষেধ আরোপ করা হয়েছিল। ১৯৭৫ সালে দেশটির নাম বদলে গণপ্রজাতন্ত্রী বেনিন করা হয়। ১৯৮০ র দশকে অর্থনৈতিক সমস্যায় জর্জরিত বেনিন পশ্চিমের দেশগুলির কাছে সাহায্য চায়। ফলে ১৯৮৯ সালে সরকার মার্কসবাদ পরিত্যাগ করে। ১৯৯০ সালে নতুন সংবিধান পাস করা হয় ও গণতান্ত্রিক সংস্কার সাধন করা হয়। ২০০৭ সালে মার্কিন যুক্তরাষ্ট্র সরকার ধর্মীয় বিশ্বাস বা অনুশীলনের উপর ভিত্তি করে সামাজিক অবমাননা বা বৈষম্যের কোনো রিপোর্ট বেনিনে রেকর্ড করেনি এবং বিশিষ্ট সামাজিক নেতারা ধর্মীয় স্বাধীনতার প্রচারে ইতিবাচক পদক্ষেপ নিয়েছেন।    তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:আফ্রিকায় ইসলাম
মিনিক্লিপ একটি বিনামূল্যে অনলাইন গেম ওয়েবসাইট। এটি ২০০১ সালে চালু করা হয়েছিল। বৈচিত্রপূর্ণ বিশাল গেম সংগ্রহের জন্য এটি  সুপরিচিত। এটি বিশ্বের বৃহত্তম বেসরকারী মালিকানাধীন অনলাইন গেমিং ওয়েবসাইট। এটি ২০০১ সালে £ ৪০,০০০ বাজেটে রবার্ট স্মল এবং টিহান প্রেসবি (যিনি আর কোম্পানির সাথে নেই) দ্বারা শুরু হয়েছিল।  ২০১৫ সালে, টেনসেন্ট মিনিক্লিপ এস এ. এর সংখ্যাগরিষ্ঠ অংশ কিনে নেয়।  ডিসেম্বর ২০১৬ সালে, আইওএস, অ্যান্ড্রয়েড এবং উইন্ডোজ ডিভাইসগুলিতে মিনিক্লিপের মোবাইল গেম ১ বিলিয়ন ডাউনলোড অতিক্রম করেছে।  মোবাইল গেম মিনিক্লিপে আইওএস, অ্যান্ড্রয়েড, সিমবিয়ান এবং উইন্ডোজ ফোনের অনেক মোবাইল গেম রয়েছে। অনেক অ্যাপ্লিকেশন গেমের মধ্যে যেমন ৮ বল পুল, গ্রাভিটি গাই, ব্লুন্স টাওয়ার ডিফেন্স, প্লেগ ইনকর্পোরেটেড, বেরি রাশ, আগার ডট আইও, ডাইপ ডট আইও, হেড বল 2 উল্লেখযোগ্য।  এক্সবক্স ওয়ান, ব্যক্তিগত কম্পিউটার, প্লেস্টেশন৪ ১৪ই ফেব্রুয়ারি, ২০১৭, মিনিক্লিপ তাদের প্রথম এক্সবক্স ওয়ান, ব্যক্তিগত কম্পিউটার এবং প্লেস্টেশন৪ এ খেলার সুবিধাসহ একটি গেম এমএক্স নাইট্রো মুক্তি দেয়।   তথ্যসূত্র    বহিঃসংযোগ   মিনিক্লিপের প্রাতিষ্ঠানিক ওয়েবসাইট  বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:উইন্ডোজ ফোন গেম বিষয়শ্রেণী:আইওএস গেম বিষয়শ্রেণী:মোবাইল গেম কোম্পানি বিষয়শ্রেণী:২০১৫-এর অধিগ্রহণ ও একত্রীকরণ
ব্যবহার  Simply place the following code in the header area of collapsible tables to add left justified view/talk/edit link functionality:  {{Navbar-collapsible| Heading wikitext |{{subst:FULLPAGENAME}}}}  স্থিতিমাপসমূহ কার্যভার  1  (the first unnamed parameter) Text that appears centered in the titlebar (the top bar).  2  (the second unnamed parameter) The name of the template, which is needed for the "" links to work properly on all of the pages where the template is used on. You can use {{subst:FULLPAGENAME}} as a shortcut for this value.  ঐচ্ছিক  plain  If set to plain=1 then  will be expanded to the longer form of .  fontcolor  Specifies the title text color and the link color of the .  আরও দেখুন  This template transcludes navbar, the source is more customizable.  Positions  on the right edge of the line, often used in non-collapsible navbox heading.  For use in conjunction with NavFrame divs, positions  opposite of the [hide]/[show] feature.  Make use of meta-template to reduce code bloat and simplify editing:
সম্মিলিত সামরিক হাসপাতাল ঢাকা হল ঢাকা সেনানিবাসে অবস্থিত একটি হাসপাতাল। এটি বাংলাদেশের সকল ক্যান্টনমেন্টে অবস্থিত সম্মিলিত সামরিক হাসপাতালের চেইনের একটি।   বিবরণ  সমস্ত সামরিক কর্মকর্তা (সেনা, বিমান, নৌ) বাহিনীর সকল সদস্য এবং তাদের পরিবারের সদস্যরা এখান থেকে বিনামূল্যে চিকিৎসাসেবা ও ঔষধ পেয়ে থাকেন। এখানকার সব ডাক্তার সামরিক কর্মকর্তা এবং বিভিন্ন মেডিকেল কলেজ থেকে এএফএমসি / এএমসি স্নাতক। সশস্ত্র বাহিনীর সদস্য ছাড়াও চিকিৎসা খরচ বহন সাপেক্ষে বেসামরিক ব্যক্তিরাও সেবা গ্রহণ করতে পারেন।  তুলনামূলক ভাবে অনেক ব্যয়বহুল চিকিৎসা এই হাসপাতালে সুলভে পাওয়া যায়।এই হাসপাতাল সেনাবাহিনী দ্বারা নিয়ন্ত্রিত হওয়ার কারনে এইখানে কোন ধরনের খপ্পরে পড়ার সম্ভাবনা নাই।   চিকিৎসা  সম্মিলিত সামরিক হাসপাতাল (সিএমএইচ) ঢাকার বিএমটি সেন্টারে রোগীদের জন্য আধুনিক চিকিৎসা সুবিধা রয়েছে। এখানে ভারত, থাইল্যান্ড ও সিঙ্গাপুরের মতো দেশগুলোর ব্যয়বহুল চিকিৎসার তুলনায় ব্লাড ক্যান্সার ও রক্ত সংক্রান্ত রোগের চিকিৎসা কম খরচে করা যায়। নতুন প্রতিষ্ঠিত বিএমটি সেন্টারে বিএমটি ল্যাব, একটি বিশেষ হ্যামাটোলোজি ওয়ার্ড, স্টেম সেল ল্যাব, এ্যাপারসিস রুম, এইচইপিএ ফিল্টার/এইচভিএসি সিস্টেম এবং ব্লাড ব্যাংকসহ বেশ কয়েকটি স্থাপনা রয়েছে। এতে বেসামরিক ও সামরিক উভয় ধরনের রোগীই চিকিৎসা পায়।   তথ্যসূত্র   বিষয়শ্রেণী:বাংলাদেশের হাসপাতাল বিষয়শ্রেণী:ঢাকার হাসপাতাল
থাই চি, যার পূর্ণনাম থাই চি ছুয়ান, এক ধরনের গৃহাভ্যন্তরীণ চীনা সমরকলা, যেটি প্রশিক্ষণ ও স্বাস্থ্য উভয়ের জন্য অনুশীলন করা হয়।   নাম  থাই চি ছুয়ান নামটি তিনটি চীনা অক্ষরের সমন্বয়ে গঠিত: (চীনা লিপি - ওয়েড-জাইলস / ফিনিন - অর্থ)  太 - থাই - সর্বোচ্চ, শ্রেষ্ঠ, মহান  极 - চি - চরম, চূড়ান্ত  拳 - ছুয়ান - মুষ্টি, মুষ্টিযুদ্ধ   তথ্যসূত্র     বিষয়শ্রেণী:চীনা সমরকলা বিষয়শ্রেণী:ছিকুং বিষয়শ্রেণী:চীনা অসিচালননৈপুণ্য বিষয়শ্রেণী:ধ্যান
ভগাঙ্কুর ফোঁড়ানো করা হল একটি যৌনাঙ্গ ফোঁড়ানো যা সরাসরি ভগাঙ্কুরের মাথার (গ্লান্স) মধ্যে স্থাপন করা হয়। স্নায়ু ক্ষতির সম্ভাবনার কারণে এটি পছন্দ অনুসারে একটি অপেক্ষাকৃত অস্বাভাবিক ফোঁড়ানো,  এবং কারণ মহিলারা একটি ছোট আংটি বা বারবেল পরা খুবই উদ্দীপক বলে মনে করতে পারেন। এটি প্রায়শই আরও সাধারণ ভগাঙ্কুরের ফণা ফোঁড়ানো সাথে বিভ্রান্ত হয়, যা কেবলমাত্র ভগাঙ্গুরের গ্ল্যানস ফোঁড়ানো,  যা গহনাগুলিকে শুধুমাত্র সবচেয়ে সংবেদনশীল এলাকার সাথে মাঝে মাঝে যোগাযোগ করতে দেয়।   ইতিহাস ও সংস্কৃতি  এই ফোঁড়ানোটি সমসাময়িক এবং অস্বাভাবিক। ১৯৮৯ সালে, ফোঁড়নকারী জিম ওয়ার্ড, মডার্ন প্রিমিটিভসে আন্দ্রেয়া জুনোর সাথে এক সাক্ষাতকারে বলেছিলেন, "আমি ১০ বছরেরও বেশি সময় ধরে ব্যবসায় রয়েছি এবং আমি অর্ধ ডজনের বেশি ভগাঙ্গুর ফোঁড়ানো করিনি।"     তথ্যসূত্র    আরও পড়া  Modern Primitives. V. Vale, 1989. Re/Search Publications.   বিষয়শ্রেণী:ভগাঙ্কুর বিষয়শ্রেণী:নারীদের যৌনাঙ্গ ফোঁড়ানো
আলেক্সিয়েই পেত্রোভিক বারান্নিকফ () ( ৯ মার্চ ১৮৯০ - ৫ সেপ্টেম্বর ১৯৫২ ) ছিলেন একজন  রুশ ভাষাবিদ এবং প্রখ্যাত রুশ ভারততত্ত্ববিদ।  সোভিয়েত স্কুল অফ স্পেশালিস্টস্ অন ইন্ডিয়ান ফিলোলজির প্রতিষ্ঠাতা-প্রধান ছিলেন তিনি।  জীবনী  আলেক্সিয়েই পেত্রোভিক বারান্নিকফ  ইউক্রেনের চেরকাসি ওব্লাস্টের জোলোটোনোশায় ১৮৯০ খ্রিস্টাব্দের 9 মার্চ জন্মগ্রহণ করেন। তার পিতা ছিলেন একজন সূত্রধর। ১৯১৪ খ্রিস্টাব্দে তিনি ইতিহাস ও ভাষাবিদ্যায় স্নাতক হন। প্রাচীন, মধ্যযুগীয় এবং আধুনিক ভারতীয় ভাষা ও সাহিত্য পাঠে ব্যুৎপত্তি অর্জন করেন। তিনি ইউক্রেন এবং রাশিয়ার জিপসের উপভাষা নিয়েও পড়াশোনা করেন।  ভাষাতত্ত্বে তিনি ডক্টর অব সায়েন্স ডিগ্রি অর্জন করেন।  ১৯১৯ খ্রিস্টাব্দে সামারা বিশ্ববিদ্যালয়ের অধ্যাপনার মধ্য দিয়েই কর্মজীবন শুরু করেন। ১৯২০ খ্রিস্টাব্দে যোগ দেন সারাতোভ স্টেট ইউনিভার্সিটিতে। ১৯২২ খ্রিস্টাব্দে লেনিনগ্রাদ রাষ্ট্রীয় বিশ্ববিদ্যালয়ে ভারতীয় ভাষা বিভাগের প্রধান হন এবং আমৃত্যু ভারতীয় ভাষা ও সাহিত্যে অধ‍্যাপনা করেন। রবীন্দ্র পুরস্কার প্রাপ্ত প্রখ্যাত ভারততত্ত্ববিদ ভেরা আলেকজান্দ্রাভনা নোভিকোভা আলেক্সিয়েই পেত্রোভিক বারান্নিকফের অধীনে বঙ্কিমচন্দ্রের উপর গবেষণা করে পিএইচডি ডিগ্রি অর্জন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫১৭,  রুশ ভারততত্ত্ববিদ ভ্যাসিলি বেসকরোভনিও তার অধীনে গবেষণা করেন।   ভাষাতত্ত্ববিদ হিসাবে তিনি ১৯১১ খ্রিস্টাব্দ হতে ১৯৩৮ খ্রিস্টাব্দ পর্যন্ত লেলিনগ্রাদ ইনস্টিটিউট অফ লিভিং ওরিয়েন্টাল ল্যাঙ্গুয়েজেস্-এ ভারতীয় ভাষাসমূহের প্রধান ছিলেন। ১৯৩৯ খ্রিস্টাব্দে সোভিয়েত রাশিয়ার অ্যাকাডেমি অফ সায়েন্সেসের সদস্য হন।    রচিত গ্রন্থসমূহ   হিন্দুস্তানী (উর্দু এবং হিন্দিতে) দুই খণ্ডে (১৯৩৪)  প্রেম সাগর (১৯৩৭) লাল্লুজি লাই গ্রন্থের অনুবাদ  রামায়ণ (১৯৪৮) তুলসী দাসের রচনার অনুবাদ।   Indiiskaia filologiia: Literaturovedenie (১৯৫৯) মস্কো - (ভারতীয় ভাষাতত্ত্বের উপর সাহিত্যের সূচনা রুশ ভাষায়)  ''Fleksiia i analiz v novoindiiskikh iazykakh.” Uch. zap. LGU: Seriia vostokovedcheskikh nauk, 1949, issue 1. ইউক্রেন এবং রাশিয়ার জিপসিদের উপভাষা, রীতিনীতি, লোককাহিনী নিয়ে লেখেন-    জীবনাবসান  ড.আলেক্সিয়েই পেত্রোভিক বারান্নিকফ ১৯৫২ খ্রিস্টাব্দের ৫ সেপ্টেম্বর  লেনিনগ্রাদে প্রয়াত হয়।  তথ‍্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:রুশ লেখক বিষয়শ্রেণী:রুশ ভারততত্ত্ববিদ
হানিনেট প্রকল্প হচ্ছে একটি আন্তর্জাতিক নিরাপত্তা গবেষণা সংস্থা যা হালনাগাদকৃত সাইবার হামলার তদন্ত করে এবং হ্যাকারদের আচরণগত ধরণগুলিকে ট্র্যাক করে ইন্টারনেট নিরাপত্তা উন্নত করার জন্য উন্মুক্ত সোর্স নিরাপত্তা সরঞ্জাম তৈরি করে।   ইতিহাস  হানিনেট প্রকল্প ১৯৯৯ সালে একটি দলের একটি ছোট মেইলিং তালিকা হিসাবে শুরু হয়েছিল। গ্রুপটি প্রসারিত হয় এবং ২০০০ সালের জুনে আনুষ্ঠানিকভাবে নিজেকে হানিনেট প্রকল্প নামে পরিচয় দেয়া শুরু করে।  এই প্রকল্পে ব্রাজিল, ইন্দোনেশিয়া, গ্রীস, ভারত, মেক্সিকো, ইরান, অস্ট্রেলিয়া, আয়ারল্যান্ড এবং মার্কিন যুক্তরাষ্ট্রের অনেকগুলিসহ বিশ্বজুড়ে কয়েক ডজন সক্রিয় অধ্যায় অন্তর্ভুক্ত রয়েছে।Groups directory | The Honeynet Project.   প্রকল্পের লক্ষ্য  হানিনেট প্রকল্প তিনটি প্রাথমিক লক্ষ্যের উপর দৃষ্টি নিবদ্ধ করে:About The Honeynet Project | The Honeynet Project.   ইন্টারনেটে বিদ্যমান হুমকি সম্পর্কে সচেতনতা বাড়ানো।  ডেটা বিশ্লেষণ কভার করে গবেষণা পরিচালনা করে অনন্য নিরাপত্তা টুল ডেভেলপমেন্ট এবং আক্রমণকারী ও তাদের ব্যবহার করা ক্ষতিকারক সফটওয়্যার সম্পর্কে ডেটা সংগ্রহ করা।  হানিনেট প্রকল্প দ্বারা ব্যবহৃত সরঞ্জামগুলিProjects | The Honeynet Project. এবং কৌশলগুলি সরবরাহ করা, যাতে অন্যান্য সংস্থাগুলি উপকৃত হতে পারে।   গবেষণা ও উন্নয়ন  হানিনেট প্রকল্পের স্বেচ্ছাসেবকরা ডেটা বিশ্লেষণের পদ্ধতি, অনন্য নিরাপত্তা টুল ডেভেলপমেন্ট এবং আক্রমণকারী ও তাদের ব্যবহার করা দূষিত সফটওয়্যার সম্পর্কে ডেটা সংগ্রহ করে নিরাপত্তা গবেষণার প্রচেষ্টায় সহযোগিতা করে। প্রকল্পের গবেষণা অধ্যায়টি গুরুত্বপূর্ণ অতিরিক্ত তথ্য প্রদান করে, যেমন আক্রমণে তাদের উদ্দেশ্য, তারা কীভাবে যোগাযোগ করে, কখন তারা সিস্টেম আক্রমণ করে এবং একটি সিস্টেমের সাথে আপস করার পরে তাদের কার্যকলাপ। এই ধরনের তথ্য নো ইওর এনিমি হোয়াইট-পেপার্স, দ্য প্রজেক্ট ব্লগ পোস্ট এবং স্ক্যান অফ দ্য মান্থ ফরেনসিক চ্যালেঞ্জের মাধ্যমে প্রদান করা হয়।  প্রকল্পটি অনেক কোম্পানির দ্বারা ব্যবহৃত একই স্পেসিফিকেশন, অপারেটিং সিস্টেম এবং নিরাপত্তাসহ অপরিবর্তিত কম্পিউটার ব্যবহার করে। এই কম্পিউটার উৎপাদন সিস্টেমগুলি অনলাইনে যোগ করা হয় এবং স্বেচ্ছাসেবকদের নেটওয়ার্ক আক্রমণ বা সন্দেহজনক কার্যকলাপের জন্য নেটওয়ার্ক পর্যবেক্ষণ করে। অনুসন্ধানগুলি জনসাধারণের দ্বারা দেখার জন্য কোম্পানির সাইটে প্রকাশিত হয়।   আরও দেখুন    সাইবার নিরাপত্তা   তথ্যসূত্র    বহিঃসংযোগ    হানিনেট প্রকল্পের হোম পেজ  হানিনেট প্রকল্প ব্লগ  বিষয়শ্রেণী:কম্পিউটার নেটওয়ার্ক নিরাপত্তা বিষয়শ্রেণী:১৯৯৯-এ প্রতিষ্ঠিত সংগঠন
মহল্লা () হল মধ্যপ্রাচ্য ও দক্ষিণ এশীয় দেশগুলোয় একটি উপবিভাগ বা পাড়া এবং পূর্ব ইউরোপ ও পশ্চিমা বিশ্বের কিছু দেশে মুসলিম জনগোষ্ঠীর যাজকপল্লীর ন্যায় মহকুমা। ধর্মীয়ভাবে একটি মহল্লা একটি মসজিদকে কেন্দ্র করে গড়ে উঠে। সাধারনত একটি মহল্লার প্রধান হলেন একজন মসজিদের ইমাম। মহল্লা সরাসরি একটি নগর বা শহরের অধীন থাকে, বিশেষ করে একটি নির্বাচনী জেলার প্রতিনিধিত্ব করে থাকে। বাংলাদেশে এটি ওয়ার্ড থেকে আলাদা এবং সিটি কর্পোরেশন বা পৌরসভার অধীন ঐচ্ছিক ও অ-নির্বাচনিক এলাকা। ঐতিহাসিকভাবে, মহল্লা পারিবারিক অনুষ্ঠান ও ধর্মীয় আচার ব্যবস্থার উপর ভিত্তি করে গড়ে উঠা একটি স্বায়ত্তশাসিত সামাজিক প্রতিষ্ঠান। গুরুত্বপূর্ণ সম্প্রদায় স্তরের পরিচালনা কর্ম যেমন, ধর্মীয় সমারোহ অনুষ্ঠান, জীবনচক্র ধর্মানুষ্ঠান, সম্পদ ব্যবস্থাপনা, দ্বন্দ্ব রেজল্যুশন, এবং অনুরূপ কার্যাদি সংহতি প্রকাশের মাধ্যমে মহল্লার মাধ্যমে সঞ্চালিত হয়।   আরও দেখুন   বাংলাদেশের ওয়ার্ডসমূহ  তথ্যসূত্র  বিষয়শ্রেণী:বাংলাদেশের প্রশাসনিক অঞ্চল